CELEX: 42017X0071(01)
Language: sk
Date: 2017-08-05 00:00:00
Title: Zmeny predpisu Európskej hospodárskej komisie Organizácie Spojených národov (EHK OSN) č. 138 – Jednotné ustanovenia pre typové schvaľovanie tichých cestných vozidiel z hľadiska ich zníženej počuteľnosti

5.8.2017   
            
            
               SK
            
            
               Úradný vestník Európskej únie
            
            
               L 204/112
            
         Právny účinok podľa medzinárodného práva verejného majú iba originálne texty EHK OSN. Status tohto predpisu a dátum nadobudnutia jeho platnosti je potrebné overiť v poslednom znení dokumentu EHK OSN o statuse TRANS/WP.29/343, ktorý je k dispozícii na internetovej stránke:
   http://www.unece.org/trans/main/wp29/wp29wgs/wp29gen/wp29fdocstts.html
   Zmeny predpisu Európskej hospodárskej komisie Organizácie Spojených národov (EHK OSN) č. 138 – Jednotné ustanovenia pre typové schvaľovanie tichých cestných vozidiel z hľadiska ich zníženej počuteľnosti
   Zmeny predpisu č. 138 uverejnenému v Ú. v. EÚ L 9 z 13. januára 2017
   
   Vrátane:
   
                
            
            
               doplnku 1 k pôvodnému zneniu predpisu – dátum nadobudnutia platnosti: 10. október 2017
            
         
                
            
            
               série zmien 01 – dátum nadobudnutia platnosti: 10. október 2017
            
         Bod 1 sa mení takto:
   
      „1.   ROZSAH PÔSOBNOSTI
      Tento predpis sa uplatňuje na elektrické vozidlá kategórií M a N, ktoré môžu byť z hľadiska ich počuteľnosti poháňané v normálnom režime pri spätnom alebo aspoň jednom prevodovom stupni na jazdu vpred bez činnosti spaľovacieho motora (1).“
   
   Bod 2.7 sa mení takto:
   
      
                  „2.7.
               
               
                  „prerušovač“ je mechanizmus, ktorý vodičovi umožňuje zastaviť prevádzku systému AVAS.“
               
            
   Bod 6.2.6 sa mení takto:
   
      „6.2.6.   Prerušovač
      Zakazuje sa akýkoľvek prerušovač vymedzený v bode 2.7.“
   
   Bod 11 sa mení takto:
   
      „11.   PRECHODNÉ USTANOVENIA
      11.1.   Na účely kontroly súladu skúšobnej dráhy s požiadavkami uvedenými v bode 2.1.2 prílohy 3 k tomuto predpisu sa do 30. júna 2019 môže ako alternatíva k norme ISO 10844:2014 uplatňovať norma ISO 10844:1994.
      11.2.   Od oficiálneho dátumu nadobudnutia platnosti série zmien 01 nesmie žiadna zmluvná strana uplatňujúca tento predpis odmietnuť udeliť alebo uznať typové schválenie podľa tohto predpisu v znení série zmien 01.
      11.3.   Od 1. septembra 2019 nie sú zmluvné strany uplatňujúce tento predpis povinné uznávať typové schválenia podľa tohto predpisu v jeho pôvodnom znení, ktoré boli prvýkrát vydané po 1. septembri 2019.
      11.4.   Do 1. septembra 2021 zmluvné strany uplatňujúce tento predpis uznávajú typové schválenia podľa tohto predpisu v jeho pôvodnom znení, ktoré boli prvýkrát vydané pred 1. septembrom 2019.
      11.5.   Od 1. septembra 2021 nie sú zmluvné strany uplatňujúce tento predpis povinné uznávať typové schválenia podľa tohto predpisu v jeho pôvodnom znení.
      11.6.   Bez ohľadu na ustanovenia bodov 11.3 až 11.5 typové schválenia udelené podľa tohto predpisu v jeho pôvodnom znení, ktorých sa netýka séria zmien 01, zostávajú naďalej v platnosti a zmluvné strany uplatňujúce tento predpis ich uznávajú.
      11.7.   Bez ohľadu na uvedené prechodné ustanovenia nie sú zmluvné strany, ktorých uplatňovanie tohto predpisu nadobudne platnosť po dátume nadobudnutia platnosti série zmien 01, povinné uznávať typové schválenia, ktoré boli udelené v súlade s týmto predpisom v jeho pôvodnom znení, a sú povinné uznať len typové schválenie udelené v súlade so sériou zmien 01.
      11.8.   Zmluvné strany uplatňujúce tento predpis nesmú odmietnuť udeliť typové schválenia alebo ich rozšírenia udelené podľa tohto predpisu v jeho pôvodnom znení.“
   
   Príloha 1, Dodatok k formuláru oznámenia č. …, Technické informácie, bod 1.2 sa mení takto:
   
      1.2.   Opis systému AVAS (prípadne): …
      1.2.1.   Zvuk stojaceho vozidla (áno/nie)
      1.2.2.   Počet zvukov voliteľných vodičom (1/2/3/…)“